open-index/open-wikipedia-markdown huggingface dataset:
Ροβιάτα Ηλείας

Η **Ροβιάτα** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 16 μέτρα.

## Γεωγραφικά στοιχεία
Η Ροβιάτα βρίσκεται σε απόσταση 7 χλμ. ΒΔ. από την Αμαλιάδα, 21 χλμ. ΒΔ. από τον Πύργο και είναι κτισμένη ανάμεσα στα Σαβάλια (ΒΔ.) και τη Μαραθέα (ΝΑ.). Στα νότια του χωριού περνάει ο ξεροπόταμος Ελισαίος (Γκουρλέσας) ενώ δυτικά η ΕΟ Πάτρας - Πύργου. Οι κάτοικοί της παλιότερα ασχολούνταν με τη σταφίδα, τα σιτηρά και την κτηνοτροφία. Μετά την κατασκευή του φράγματος Πηνειού και τη χρήση μηχανοκίνητων μέσων παραγωγής καλλιεργούν δημητριακά, εσπεριδοειδή, καρπούζια, κηπευτικά και κυρίως βιομηχανική ντομάτα. Είναι γνωστή για την παραλία της που βρίσκεται 4 χλμ. νοτιοδυτικά από το χωριό στις εκβολές του ποταμού Ελισαίου. Αποτελεί συνέχεια της Κουρούτας και της παραλίας Μαραθιά και κάθε καλοκαίρι γίνεται πόλος έλξης αρκετών παραθεριστών.

## Ονομασία - ιστορικά στοιχεία
Την περίοδο της τουρκοκρατίας υπήρχαν οι συνοικισμοί του "Αγίου Δημητρίου", "Αγίου Γεωργίου", "Αγίου Αθανασίου" και "Ανάληψης" που ενώθηκαν με την επωνυμία Ροβιάτες. Σύμφωνα με την τοπική παράδοση μια άποψη λέει ότι η ονομασία οφείλεται στο όνομα Ρόμβη που ήταν κόρη πλούσιου μεγιστάνα ο οποίος περνώντας από την περιοχή έμεινε κατάπληκτος από την ομορφιά του τοπίου. Μια δεύτερη αναφέρει ότι προέρχεται από τη λέξη "ροβιές", που σημαίνει «βάτα» τα οποία κυριαρχούσαν τα παλιά χρόνια μιας και η περιοχή ήταν ένας απέραντος βατώνας

Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Ήλιδος. Σύμφωνα με το Σχέδιο Καλλικράτης μαζί με τον Κασιδιάρη, την Παραλία και τα Ρωμέικα αποτελούν την τοπική κοινότητα Ροβιάτας που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 ως κοινότητα έχει πληθυσμό 345 κατοίκους, ενώ ως οικισμός 281.

## Διοίκηση
Πρόεδροι της Κοινότητας διετέλεσαν οι:

## Τοπική Κοινότητα Ροβιάτας
Πρόεδρος της Τοπικής Κοινότητας διετέλεσε ο Νίκος Κωνσταντόπουλος, ο οποίος απεβίωσε σε ηλικία 57 ετών στις 11 Φεβρουαρίου 2024.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Μαρία Άννα της Έσσης-Χόμπουργκ

Η **Μαρία Άννα** (γερμ. *Maria Anna von Hessen-Homburg*, 13 Οκτωβρίου 1785 - 14 Απριλίου 1846) του Οίκου της Έσσης ήταν πριγκίπισσα της Έσσης-Χόμπουργκ και μετέπειτα πριγκίπισσα της Πρωσίας.

## Βιογραφία
Η *Μαρία Άννα Αμαλία* γεννήθηκε στις 13 Οκτωβρίου 1785 στο Μπαντ Χόμπουργκ φορ ντερ Χέε και ήταν το δέκατο παιδί και η έκτη κόρη του Φρειδερίκου Ε΄ της Έσσης-Χόμπουργκ και της Καρολίνας της Έσσης-Ντάρμστατ.

Στις 12 Ιανουαρίου 1804 παντρεύτηκε τον εξάδελφό της, Γουλιέλμο της Πρωσίας. Απέκτησαν εννέα παιδιά:
*Αμαλία *Φρειδερίκη* Λουίζα Καρολίνα Βιλελμίνη (4 Ιουλίου - 23 Νοεμβρίου 1805).
*Ειρήνη (3 Νοεμβρίου 1806), θνησιγενής.
*γιος (30 Αυγούστου 1809), θνησιγενής.
*Φρειδερίκος *Τάσσιλος* Γουλιέλμος (1811 - 1813).
*Αδαλβέρτος (1811 - 1873), δίδυμος του Τάσσιλου, παντρεύτηκε μοργανατικά την Τερέζ Έλσσλερ, μετέπειτα Βαρόνη φον Μπάρνιμ. Απέκτησαν 1 παιδί.
*Φρειδερίκος Γουλιέλμος *Τάσσιλος* (1813 - 1814).
*Ελισάβετ (1815 - 1885), παντρεύτηκε τον Κάρολο της Έσσης, απέκτησαν 4 παιδιά.
*Φρειδερίκος Γουλιέλμος *Βλαδίμηρος* (1817 - 1849), υποστράτηγος της Πρωσίας.
*Μαρία (1825 - 1889), παντρεύτηκε το Μαξιμιλιανό Β΄ της Βαυαρίας, απέκτησαν 2 παιδιά.

Πέθανε στις 14 Απριλίου 1846 στο Βερολίνο σε ηλικία 60 ετών.

## Πρόγονοι

## Τίτλοι
*13 Οκτωβρίου 1785 - 12 Ιανουαρίου 1804: *Η Γαληνοτάτη Υψηλότητα* Πριγκίπισσα Μαρία Άννα της Έσσης-Χόμπουργκ
*12 Ιανουαρίου 1804 - 14 Απριλίου 1846: *Η Βασιλική Υψηλότητα* Πριγκίπισσα Γουλιέλμου της Πρωσίας

## Παραπομπές

* Horst Häker (Hrsg.): *Tagebuch der Prinzessin Marianne von Preußen*. (= Heilbronner Kleist-Editionen; 1). Kleist-Archiv Sembdner, Heilbronn 2006, 
* 
* Karl Schwartz: *Landgraf Friedrich V. von Hessen-Homburg und seine Familie. Aus Archivalien und Familienpapieren*. Rudolstadt 1878

Κατηγορία:Οίκος της Έσσης
Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Πρωσίας
Ιαπωνικές εκλογές Άνω Βουλής 2019

Οι **25ες τακτικές εκλογές των μελών της Βουλής των Συμβούλων** ( *dai-nijūgo-kai Sangiin giin tsūjō senkyo*, 第 25 回 参議院 議員 通常 選 挙) πραγματοποιήθηκε στις 21 Ιουλίου 2019 για την εκλογή 124 από τα συνολικά 245 μέλη της Βουλής των Συμβούλων, που αποτελούσε το ανώτατο σώμα της τότε διθάλαμης εθνικής δίαιτας της Ιαπωνίας με 710 μέλη, που εκλέγονταν για περίοδο έξι ετών. 

Τα 74 μέλη εκλέχθηκαν με απλή μη μεταβιβάσιμη ψηφοφορία (SNTV) / με το πλειοψηφικό (FPTP) σε 45 πολυεδρικές και μονοεδρικές εκλογικές περιφέρειες. Η εθνική εκλογική περιφέρεια (Επικρατείας) εξέλεξε 50 μέλη με αναλογική εκπροσώπηση του D'Hondt με προαιρετικά ανοιχτές λίστες. Το προηγούμενο πιο ανοιχτό σύστημα λιστών τροποποιήθηκε το 2018 για να δώσει στα κόμματα την επιλογή να δώσουν προτεραιότητα σε ορισμένους υποψηφίους έναντι των προτιμήσεων των ψηφοφόρων στις εκλογές με αναλογική.   

Οι εκλογές είχαν ως αποτέλεσμα ο κυβερνών συνασπισμός του πρωθυπουργού Σίνζο Άμπε να χάσει την πλειοψηφία των δύο τρίτων που απαιτείτο για τη θέσπιση συνταγματικής μεταρρύθμισης.   Το Φιλελεύθερο Δημοκρατικό Κόμμα έχασε επίσης την πλειοψηφία του στη Βουλή των Συμβούλων, όμως το LDP διατήρησε τον έλεγχο της Βουλής των Συμβούλων με τον κατώτερο εταίρο του συνασπισμού Komeito. 

## Αποτελέσματα

μικρογραφία| Αυτή η εικόνα δείχνει μόνο το τμήμα της Βουλής των Συμβούλων που εκλέχθηκε το 2019

## Παραπομπές


2019
Ιαπωνι
Ιμπραϊμά Νιάς

Ο **Μπάγε Ιμπραϊμά Νιάς** (γαλλικά: *Baye Ibrahima Niasse*, γενν. στις 18 Απριλίου 1988) είναι Σενεγαλέζος επαγγελματίας ποδοσφαιριστής, ο οποίος αγωνίζεται ως αμυντικός μέσος για την Κοζάνη. 

## Σταδιοδρομία σε συλλόγους
Ο Νιάς ξεκίνησε την επαγγελματική σταδιοδρομία του με τη Β ομάδα της ΑΣ Νανσί. 

Ο Νιάς έπαιξε 64 αγώνες πρωταθλήματος με την ελβετική Νεσατέλ Ξαμάξ. 

Στις 5 Ιουνίου 2013, ο Νιάς υπέγραψε μονοετή συμβόλαιο με την Γκαμπάλα, όπου μετακινήθηκε από την επίσης αζέρικη Ίντερ Μπακού. Έκανε το ντεμπούτο του για την Γκαμπάλα στην εκτός έδρας νίκη με 2-1 επί της ΦΚ Μπακού στις 2 Αυγούστου 2013. Σημείωσε το πρώτος γκολ του για τον σύλλογο στη νίκη με 3-2 επί της Ίντερ Μπακού στον δεύτερο του αγώνα. 

Αφού αποχώρησε από την Γκαμπάλα στο τέλος του συμβολαίου του, ο Νιάς δοκιμάστηκε από τη Μορντόβια Σαράνσκ, υπογράφοντας συμβόλαιο δύο ετών στις 26 Ιουνίου 2014. Μετά από μία μόνο σεζόν με την ομάδα, ο Νιάς αποχώρησε από τον σύλλογο με κοινή συναίνεση τον Ιούνιο του 2015. 

Ύστερα από έξι μήνες χωρίς σύλλογο, ο Νιάς υπέγραψε εξάμηνο συμβόλαιο με την Κονκόρντια Κιάζνα τον Ιανουάριο του 2016. 

Αφού αποδεσμεύτηκε από την Κονκόρντια Κιάζνα, ο Νιάς υπέγραψε με την ινδική Ντέλι Ντάιναμος στις 10 Σεπτεμβρίου 2016. 

Στις 26 Ιανουαρίου 2017, ο Νιάς υπέγραψε συμβόλαιο 1,5 έτους με τον Λεβαδειακό. 

Τη σεζόν 2018-19, αγωνίστηκε στη μαροκινή Ραζά Καζαμπλάνκα. 

Στις 31 Οκτωβρίου 2019, ο Νιάς επέστρεψε στην Γκαμπάλα, υπογράφοντας συμβόλαιο μέχρι το τέλος της σεζόν 2019-20. 

Στις 28 Ιανουαρίου 2020, ο Νιάς επέστρεψε στη Σούπερ Λιγκ Ελλάδας, υπογράφοντας συμβόλαιο με τη Λαμία.

Τον Ιανουάριο του 2021 αποχωρεί από τη Λαμία χωρίς να έχει πείσει τον προπονητή του, Μιχάλη Γρηγορίου και υπογράφει στην ομάδα του Ιωνικού.

## Εθνική ομάδα
Ο Νιάς έχει τέσσερις συμμετοχές στην Εθνική Σενεγάλης U20. 

## Προσωπική ζωή
Ο αδερφός του, Ουμάρ Νιάς, είναι επίσης επαγγελματίας ποδοσφαιριστής, διεθνής με την Εθνική Σενεγάλης. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Σενεγαλέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σενεγάλης Κ20
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Νεσατέλ Ξαμάξ
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Κέσλα ΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές Γκαμπάλα ΦΚ
Κατηγορία:Ποδοσφαιριστές ΦΚ Μορντόβια Σαράνσκ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΚΣ Κονκόρντια Κιάζνα
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές Ντέλχι Ντάιναμος ΦΚ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ξένοι ποδοσφαιριστές στην Ινδία
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ραζά Κλεμπ Ατλετίκ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ιωνικού Νίκαιας
Ρωμέικα Ήλιδας Ηλείας

Τα **Ρωμέικα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 13 μέτρα, το οποίο βρίσκεται σε απόσταση 7 χλμ. ΒΔ. από την Αμαλιάδα. Βρίσκονται δίπλα και δυτικά από τη Ροβιάτα από την οποία χωρίζονται με την ΕΟ Πάτρας - Πύργου. Αναφέρονται επίσημα ως ξεχωριστός οικισμός το 1991 να απογράφονται στην τότε κοινότητα Ροβιάτας. Σύμφωνα με το Σχέδιο Καλλικράτης μαζί με τη Ροβιάτα, τον Κασιδιάρη και την Παραλία αποτελούν την τοπική κοινότητα Ροβιάτας που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 17 κατοίκους.

## Σημείωση
Στην Ηλεία και το δήμο Πηνειού υπάρχει ο συνώνυμος οικισμός Ρωμέικα Βαρθολομιού Ηλείας

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κυβερνείο Μπεκάα

Το **Κυβερνείο Μπεκάα** (αραβικά: *البقاع - Al-Biqā*) είναι ένα κυβερνείο του κεντρικού Λιβάνου με έδρα την Ζάχλε. Η έκτασή του είναι 4.429 χλμ2 και οριοθετείται από το Κυβερνείο Μπάαλμπεκ-Χερμέλ στα βόρεια, το Κυβερνείο της Οροσειράς του Λιβάνου στα δυτικά, το Κυβερνείο Ναμπατίγιε στα νότια και το συριακό κυβερνείο της Ριφ Ντιμάσκ στα ανατολικά.

## Νομοί
Από το 2014, το Κυβερνείο Μπεκάα διαθέτει τρεις νομούς:
* Δυτική Μπεκάα
* Ρασάγια
* Ζάχλε

Με ένα νόμο που ψηφίστηκε το 2003, ο Νομός Μπάαλμπεκ και ο Νομός Χερμέλ διαχωρίστηκαν από το Κυβερνείο Μπεκάα και σχημάτισαν ένα νέο Κυβερνείο, εκείνο του Μπάαλμπεκ-Χερμέλ. Ωστόσο, η ισχύς του νέου κυβερνείου ξεκίνησε το 2014, με το διορισμό του πρώτου του κυβερνήτη.

## Δημογραφικά στοιχεία

Σύμφωνα με τα στοιχεία εγγεγραμμένων ψηφοφόρων του Υπουργείου Εσωτερικών του Λιβάνου, το Κυβερνείο αποτελείται από περίπου 40% Χριστιανούς και 60% Μουσουλμάνους (313.505 ψηφοφόροι συνολικά). Στο Νομό (καδά) του Ζάχλε, οι Χριστιανοί αποτελούν την πλειοψηφία με ποσοστό 55% (172.555 ψηφοφόροι συνολικά). Στο Νομό Δυτικής Μπεκάα και Ρασάγια (που αποτελούν μια κοινή εκλογική περιφέρεια), οι Χριστιανοί αντιπροσωπεύουν το 22,22% των ψηφοφόρων (140.950 συνολικά).

## Παραπομπές

Κατηγορία:Διοικητικές διαιρέσεις του Λιβάνου
Κυβερνείο Βηρυτού

Το **Κυβερνείο της Βηρυτού** (αραβικά: *محافظة بيروت - Muhāfazat Bayrūt*) είναι ένα κυβερνείο που αποτελείται από έναν Νομό και μία πόλη, τη Βηρυτό, η οποία είναι έδρα του κυβερνείου και πρωτεύουσα του Λιβάνου.

Η έκταση του Κυβερνείου της Βηρυτού είναι 19,8 χλμ2 (χωρίς τα προάστια). Παρά το μικρό μέγεθός του, θεωρείται η σημαντικότερη περιοχή του Λιβάνου, λόγω της οικονομικής, πολιτικής, πολιτιστικής και κοινωνικής δραστηριότητάς της. Ο κυβερνήτης της Βηρυτού είναι Έλληνας Ορθόδοξος, σύμφωνα με την ιστορική παράδοση, ενώ ο δήμαρχος είναι Σουνίτης Μουσουλμάνος. Η Βηρυτός είναι γνωστή ως η πιο θρησκευτικά ποικιλόμορφη πόλη της Μέσης Ανατολής. Σε αυτήν κατοικούν περίπου 2,5 εκατομμύρια άνθρωποι, συμπεριλαμβανομένων των προαστίων της (Ευρύτερη Βηρυτός).

## Πόλεις
* Βηρυτός (Ευρύτερη Βηρυτός)

## Θρησκεία

Το Κυβερνείο της Βηρυτού είναι ένα πολυθρησκευτικό κυβερνείο, που περιέχει πολλές θρησκευτικές κοινότητες σε μια σχετικά μικρή γεωγραφική περιοχή. Οι παραπάνω αριθμοί (στο γράφημα) αποτελούν αναπαράσταση του αριθμού του εκλογικού σώματος της Βηρυτού, όπως αποτυπωνονται στις βουλευτικές εκλογές της χώρας.

## Παραπομπές

Κατηγορία:Διοικητικές διαιρέσεις του Λιβάνου
Έξαρση του μπουνγιαϊού το 2020

Το **ξέσπασμα του bunyavirus του 2020** αναφέρεται σε αναφορές για μια συνεχιζόμενη εκδήλωση σοβαρού πυρετού με σύνδρομο θρομβοπενίας (SFTS) στην Ανατολική Κίνα που προκαλείται από τον ιό SFTS. Η επιδημία έχει μολύνει μέχρι τώρα 60 άτομα και σκότωσε 7.

Σύμφωνα με τον εμπειρογνώμονα του bunyavirus, Sheng Jifang, τα πρώτα συμπτώματα της λοίμωξης περιλαμβάνουν κόπωση, πυρετό και μερικές φορές εξάνθημα. Ο ιός είναι μια ασθένεια που προκαλείται από κρότωνες, αλλά μπορεί επίσης να εξαπλωθεί από άτομο σε άτομο «μέσω αίματος ή βλεννογόνου».

## Χρονοδιάγραμμα
Ο ιός ανακαλύφθηκε για πρώτη φορά στην Κίνα το 2009 σε αγροτικές περιοχές.

Η επιδημία πιστεύεται ότι ξεκίνησε τον Απρίλιο του 2020. Στην επαρχία Jiangsu της Ανατολικής Κίνας, πάνω από 37 άτομα είχαν προσβληθεί από τον ιό. Στο Anhui, υπήρχαν 23 περιπτώσεις και 5 θάνατοι. Από τις 5 Αυγούστου, υπάρχουν συνολικά 60 επιβεβαιωμένα κρούσματα με 7 θανάτους.

## Παραπομπές


Κατηγορία:Επιδημίες
Κατηγορία:Ασθένειες
Κάστρο Ηλείας

Το **Κάστρο** είναι ημιορεινός οικισμός της Ηλείας, κτισμένος σε λοφώδη περιοχή σε υψόμετρο περίπου 165-200 μέτρων. Ο πληθυσμός του, σύμφωνα με την απογραφή του 2011, είναι 1.015 μόνιμοι κάτοικοι. Οι κάτοικοί του ασχολούνται κυρίως με τον πρωτογενή και τον τριτογενή τομέα της οικονομίας.

## Τοποθεσία
Βρίσκεται στην περιοχή της βορειοδυτικής Ηλείας, ανάμεσα στα ακρωτήρια της Κυλλήνης και της Τρυπητής, και εγγύς των κωμοπόλεων Ανδραβίδα, Γαστούνη, Κυλλήνη και Λεχαινά. Βρίσκεται επίσης αρκετά κοντά τόσο στον οικισμό των Λουτρών Κυλλήνης όσο και στο Αρκούδι -περιοχών με ιδιαίτερη τουριστική ανάπτυξη. Βρίσκεται σε απόσταση 27 χιλιομέτρων βορειοδυτικά της πόλης της Αμαλιάδας, περίπου 42 χιλιόμετρα βορειοδυτικά του Πύργου και περίπου 76,5 χιλιόμετρα νοτιοδυτικά της Πάτρας. Στην περιοχή δεσπόζει το μεσαιωνικό κάστρο Χλεμούτσι, απ' όπου η ονομασία του χωριού, το οποίο προσφέρει θέα σε όλη την ευρύτερη περιοχή.

## Διοικητική εξέλιξη
Αναγνωρίστηκε ως οικισμός την 20η Απριλίου 1835 και υπήχθη στον τότε δήμο Κυλληνίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Κυλληνίας, υπήχθη στον τότε δήμο Μυρτουντίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Κάστρου, αποτελώντας την έδρα της, μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε την έδρα του δημοτικού διαμερίσματος Κάστρου του Δήμου Κάστρου - Κυλλήνης. Σήμερα αποτελεί οικισμό της Τοπικής Κοινότητας Κάστρου του «καλλικρατικού» δήμου Ανδραβίδας - Κυλλήνης.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Κάστρου Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Κοινότητας Κάστρου Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Κάστρου - Κυλλήνης. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Ανδραβίδας - Κυλλήνης. eetaa.gr. Ανακτήθηκε: 09/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Κάστρου-Κυλλήνης
Ορέστ Κούζικ

Ο **Ορέστ Ταράσοβιτς Κούζικ** (ουκρανικά: Орест Тарасович Кузик, γενν. στις 17 Μαΐου 1995, Λβιβ) είναι Ουκρανός ποδοσφαιριστής, ο οποίος αγωνίζεται ως πλάγιος μέσος για την Πάφο. 

## Σταδιοδρομία σε συλλόγους

### Πρώτα χρόνια
Ο Κούζικ είναι «προϊόν» των αθλητικών σχολών της Καρπάτι Λβιβ και της Ντιναμό Κιέβου. Οι πρώτοι του προπονητές ήταν οι Μικόλα Ντουνταρένκο (στην Καρμπάτι) και Όλεξι Ντρότσενκο και Γιούρι Λεν (στη Ντιναμό). 

#### Χοβέρλα Ουχορόντ (δανεισμός)
Τον Ιούλιο του 2015, εντάχθηκε με δανεισμό στην Χοβέρλα Ουζχορόντ του πρωταθλήματος Ουκρανίας. Ο Κούζικ έκανε το ντεμπούτο του στο πρωτάθλημα για τη Χοβέρλα σε αγώνα εναντίον της Βόρσκλα Πολτάβα, παίζοντας στο δεύτερο ημίχρονο στις 25 Ιουλίου 2015. 

### Σταλ Καμιανσκέ
Την περίοδο 2016-2018, ο Κούζικ αγωνίστηκε στην Σταλ Καμιανσκέ, με την οποία είχε 37 συμμετοχές και οκτώ γκολ. 

### ΠΑΣ Γιάννινα
Στις 8 Ιουνίου 2018, ο ΠΑΣ Γιάννινα ανακοίνωσε επίσημα την υπογραφή του 23χρονου Κούζικ, ο οποίος είχε αποχωρήσει πρόσφατα από τη ΣΤαλ Καμιανσκέ. Ο Κούζικ υπέγραψε τριετές συμβόλαιο με την ομάδα του προπονητή Γιάννη Πετράκη. Ο Κούζικ συχνά έμενε εκτός της ομάδας κατά το πρώτο μισό της σεζόν της Σούπερ Λιγκ. Έκανε επτά εμφανίσεις σε όλους τους αγώνες, χωρίς να σκοράρει. 

#### ΣΚ Ντνίπρο-1 (δανεισμός)
Στις 14 Ιανουαρίου 2018, εντάχθηκε με δανεισμό στην ΣΚ Ντνίπρο-1. Έκανε 11 εμφανίσεις και σημείωσε τέσσερα γκολ στην Α' κατηγορία Ουκρανίας και συνέβαλε στην άνοδο της ομάδας στην κορυφαία κατηγορία. 

#### ΦΚ Ντέσνα Τσερνίχιβ (δανεισμός)
Στις 14 Ιουλίου 2019, εντάχθηκε με μονοετή δανεισμό στην Ντέσνα Τσερνίχιβ. Με τον σύλλογο του Τσερνίχιβ, άρχισε να παίζει πιο τακτικά σε σύγκριση με τα τελευταία δύο χρόνια και αγωνίστηκε σε 21 αγώνες, σημειώνοντας 1 γκολ. Έκανε τη συνεισφορά του στον προημιτελικό του Κυπέλλου Ουκρανίας 2019-20 και στον προκριματικό για τα πλέι-οφ της ανόδου στην Πρέμιερ Λιγκ της σεζόν 2019-20 και με τον σύλλογο προκρίθηκε για τον τρίτο προκριματικό γύρο του Γιουρόπα Λιγκ 2020-21.

### Πάφος
Μετά το τέλος του δανεισμού του μετακινήθηκε στη Πάφο.

## Εθνική ομάδα
Ο Κούζικ έχει αγωνιστεί με τις «μικρές» εθνικές ομάδες τις Ουκρανίας U16, U20 και U21. 

## Παραπομπές


## Εξωτερικοί σύνδεσμοι
* Προφίλ στον επίσημο ιστότοπο της Ντέσνα Τσερνίχιβ  
* Προφίλ στον επίσημο ιστότοπο της Ουκρανικής Ομοσπονδίας Ποδοσφαίρου (ουκρανικά) 
*   
* Προφίλ στο Transfermarkt.com 

Κατηγορία:Ουκρανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουκρανίας Κ16
Κατηγορία:Ποδοσφαιριστές Εθνικής Ουκρανίας Κ20
Κατηγορία:Ποδοσφαιριστές Εθνικής Ουκρανίας Κ21
Κατηγορία:Ποδοσφαιριστές ΦΚ Χοβέρλα Ουζχορόντ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Σταλ Καμιανσκέ
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ουκρανοί ποδοσφαιριστές στο εξωτερικό
Κατηγορία:Ποδοσφαιριστές ΣΚ Ντνίπρο-1
Κατηγορία:Ποδοσφαιριστές ΦΚ Ντέσνα Τσερνίχιβ
Αρκούδι Ηλείας

Το **Αρκούδι** είναι μικρός τουριστικός παραθαλάσσιος οικισμός της Ηλείας, κτισμένος σε υψόμετρο περίπου 13 μέτρων. Ο πληθυσμός του, σύμφωνα με την απογραφή του 2011, είναι 157 μόνιμοι κάτοικοι. Οι κάτοικοί του ασχολούνται κυρίως με τον τριτογενή και τον πρωτογενή τομέα της οικονομίας.

## Τοποθεσία
Βρίσκεται στην περιοχή της βορειοδυτικής Ηλείας, στο ακρωτήριο της Τρυπητής της χερσονήσου της Κυλλήνης, και εγγύς των κωμοπόλεων Βαρθολομιό, Ανδραβίδα, Γαστούνη και Κυλλήνη. Βρίσκεται επίσης αρκετά κοντά τόσο στον οικισμό των Λουτρών Κυλλήνης όσο και στον οικισμό Κάστρο και το εκεί μεσαιωνικό κάστρο Χλεμούτσι. Βρίσκεται σε απόσταση περίπου 28 χιλιομέτρων βορειοδυτικά της πόλης της Αμαλιάδας, περίπου 43 χιλιόμετρα βορειοδυτικά του Πύργου και περίπου 83,5 χιλιόμετρα νοτιοδυτικά της Πάτρας.

## Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 14η Μαρτίου 1971 και υπήχθη στην τότε Κοινότητα Λυγιάς. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Λυγιάς του Δήμου Βαρθολομιού. Σήμερα αποτελεί οικισμό της Τοπικής Κοινότητας Λυγιάς του «καλλικρατικού» δήμου Πηνειού.
### Πληθυσμός

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αρκουδιού Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Κοινότητας Λυγιάς Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Βαρθολομιού. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Πηνειού. eetaa.gr. Ανακτήθηκε: 09/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Κατηγορία:Δήμος Βαρθολομιού
Σοράγια Φρεμ

H **Σοράγια Φρεμ** (*[[αγγλ.]] Souraya Frem)*), είναι Λιβανέζα χιονοδρόμος, πρωταθλήτρια του αλπικού σκι.

Η Φρεμ ήταν πρωταθλήτρια Λιβάνου στο σλάλομ το 2005 και στο γιγάντιο σλάλομ το 2006, στο πανεπιστημιακό πρωτάθλημα της χώρας ήταν 5η στο γιγάντιο σλάλομ και 5η στο σλάλομ το 1999. 

Έχει συμμετάσχει με τα χρώματα του Λιβάνου σε 3 Πανεπιστημιάδες, το 2001 στην Πολωνία κατέλαβε την 39η θέση στο γιγάντιο σλάλομ και την θέση 40 στο σλάλομ, σε αυτή του 2003 στην Ιταλία τερμάτισε στην θέση 43 στο γιγάντιο σλάλομ και στην θέση 55 στο σλάλομ, στην Πανεπιστημιάδα του 2005 στην Αυστρία ήταν 51η στο σλάλομ και 56η στο γιγάντιο σλάλομ.

## Παραπομπές


Κατηγορία:Λιβανέζες αθλήτριες των χιονοδρομιών
Ρωμέικα Βαρθολομιού Ηλείας

Τα **Ρωμέικα** ή Ρωμέικα Βαρθολομιού ή Ρωμέικα Πηνειού είναι πεδινός οικισμός της Ηλείας στην Περιφερειακή Ενότητα Ηλείας**** σε υψόμετρο 19 μέτρα. Απέχουν 6 χλμ. Δ.-ΒΔ. από τη Γαστούνη (έδρα δήμου) και βρίσκονται στην βορειοδυτική είσοδο του Βαρθολομιού αποτελώντας ουσιαστικά προάστιό του. Αναφέρονται επίσημα ως ξεχωριστός οικισμός για πρώτη το 1991 να απογράφονται στον τότε δήμο Βαρθολομιού. Σύμφωνα με το Σχέδιο Καλλικράτης ανήκουν στη δημοτική κοινότητα Βαρθολομιού που υπάγεται στη δημοτική ενότητα Βαρθολομιού του Δήμου Πηνειού και σύμφωνα με την απογραφή 2011 έχουν πληθυσμό 103 κατοίκους.

## Σημείωση
Στην Ηλεία και το δήμο Ήλιδας υπάρχει ο συνώνυμος οικισμός Ρωμέικα Ήλιδας Ηλείας

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Αντώνιος Ν. Λίτινας

Ο **Αντώνιος Ν. Λίτινας** (1905-1980), του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1952 ως το 1953.

## Βιογραφία
Γεννήθηκε στον νομό Ρεθύμνου και συγκεκριμένα στο χωριό Μέση το 1905 και έκανε νομικές σπουδές. Εργάστηκε ως δικηγόρος στο Ρέθυμνο και ως συμβολαιογράφος στην Αθήνα. Τη δεκαετία του '40 ανέπτυξε αντιστασιακή δράση.

### Βουλευτής
Πολιτεύτηκε για πρώτη φορά με το συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) το 1946 χωρίς να εκλεγεί, καθώς συγκέντρωσε 1.950 σταυρούς.

Εξελέγη βουλευτής Ρεθύμνης με 10.428 ψήφους στις εκλογές του 1952 με το κόμμα των Φιλελευθέρων. Η εκλογή του ακυρώθηκε στις 19 Φεβρουαρίου 1953.Έπειτα από επαναληπτική εκλογή αντικαταστάθηκε από τον Γεώργιο Κ. Βουλγαράκη του Ελληνικού Συναγερμού. 

### Θάνατος
Απεβίωσε συνταξιούχος συμβολαιογράφος σε ηλικία 75 ετών στην Αθήνα και κηδεύτηκε από τον ιερό ναό Αγίων Κωνσταντίνου και Ελένης στο νεκροταφείο Ζωγράφου στις 2 Δεκεμβρίου. 

### Οικογένεια
Ήταν παντρεμένος με την Μαρία (1912-1976) και απέκτησαν παιδιά. Κατέλιπε επίσης μία εγγονή.

## Παραπομπές


Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων
Ρουπακιά Ηλείας

*Για συνώνυμους οικισμούς στην Ελλάδα δείτε το λήμμα: [[Ρουπακιά (αποσαφήνιση)]]*

Η **Ρουπακιά** είναι ημιορεινό χωριό της Ηλείας στην Περιφερειακή Ενότητα Ηλείας**** σε υψόμετρο 121 μέτρων.

## Γεωγραφία - Ιστορία
Η Ρουπακιά βρίσκεται προς τα όρια με την Περιφερειακή Ενότητας Αχαΐας. Είναι κτισμένη κοντά στις όχθες της τεχνητής λίμνης Πηνειού, σε απόσταση 26 χιλιόμετρα βορειοανατολικά της Αμαλιάδας (μέσω Χάβαρι). Το όνομά της πιθανολογείται ότι προήλθε από το φυτό "ρουπάκι" (είδος συνήθως θαμνώδους βελανιδιάς) που παλιότερα αφθονούσαν στην περιοχή. Οι κάτοικοί της ασχολούνται κυρίως με την κτηνοτροφία και λιγότερο με την γεωργία. Αναφέρεται επίσημα το 1835 να προσαρτάται στον τότε δήμο Εφύρας. Σύμφωνα με το Σχέδιο Καλλικράτης μαζί με το γειτονικό Βελανίδι και το Σούλι αποτελούν την Τοπική Κοινότητα Βελανιδίου που υπάγεται στη δημοτική ενότητα Πηνείας του Δήμου Ήλιδας και σύμφωνα με την απογραφή 2011 έχει πληθυσμό 32 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Αλεξάνδρα του Άνχαλτ

H **Αλεξάνδρα** (γερμ. *Alexandra von Anhalt*, 4 Απριλίου 1868 - 26 Αυγούστου 1958) του Οίκου των Ασκάνια ήταν πριγκίπισσα του Άνχαλτ και μετέπειτα πριγκίπισσα του Σβάρτσμπουργκ.

## Βιογραφία
Η *Αλεξάνδρα Θηρεσία Μαρία* γεννήθηκε στις 4 Απριλίου 1868 στο Ντέσσαου και ήταν το έκτο παιδί και η δεύτερη κόρη του Φρειδερίκου Α΄ του Άνχαλτ και της Αντωνίας της Σαξονίας-Αλτεμβούργου.

Στις 25 Ιανουαρίου 1897 παντρεύτηκε το Ζίτσο του Σβάρτσμπουργκ στο Ντέσσαου. Απέκτησαν τρία παιδιά:
*τη Μαρία Αντωνία (1898 - 1984), παντρεύτηκε το Φρειδερίκο Μάγνο του Ζολμς-Βίλντενφελς. Απέκτησαν 5 παιδιά.
*την Ειρήνη (1899 - 1939).
*το Φρειδερίκο Γκύντερ (1901 - 1971), παντρεύτηκε τη Σοφία της Σαξονίας-Βαϊμάρης-Άιζεναχ. Δεν απέκτησαν παιδιά.

Απεβίωσε στις 26 Αυγούστου 1958 στο Σβέτσινγκεν σε ηλικία 90 ετών.

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κυβερνείο της Οροσειράς του Λιβάνου

Το **Κυβερνείο της Οροσειράς του Λιβάνου** (αραβικά: *محافظة جبل لبنان*) είναι ένα από τα οκτώ Κυβερνεία του Λιβάνου με πρωτεύουσα την Μπάαμπντα. Η πλειοψηφία του πληθυσμού είναι Δρούζοι και Χριστιανοί (κυρίως Μαρωνίτες, Ελληνορθόδοξοι και Μελχίτες), αν και υπάρχει μια μικρή μειονότητα Μουσουλμάνων διαφόρων δογμάτων.

Αυτό το κυβερνείο πήρε το όνομά του από την περιοχή της Οροσειράς του Λιβάνου και, εκτός από το μικρό Κυβερνείο της Βηρυτού που βρίσκεται στο κέντρο του, εκτείνεται εδαφικά κατά μήκος της ακτής της Μεσογείου μεταξύ του Βόρειου και του Νότιου Κυβερνείου.

## Νομοί
Το κυβερνείο υποδιαιρείται σε έξι νομούς (*ακντίγιαχ* ή *καδά*):

## Θρησκεία

Οι Μαρωνίτες Χριστιανοί αποτελούν την πλειοψηφία των περιοχών Κεσερουάν και Βύβλου και ένα σημαντικό ποσοστό στους νομούς Ματν και Μπάαμπντα (άλλες χριστιανικές κοινότητες, όπως οι Έλληνες Ορθόδοξοι, οι Αρμένιοι Ορθόδοξοι και οι Έλληνες Καθολικοί, αποτελούν τον υπόλοιπο πληθυσμό, παράλληλα με τις μουσουλμανικές μειονότητες). Οι Δρούζοι είναι η πλειοψηφία στο νομό του Αλέι και μια σημαντική κοινότητα στο νομό Σουφ (σχεδόν ίση σε αριθμό με τους Σουνίτες Μουσουλμάνους και τους Χριστιανούς). Σιιτικές μειονότητες υπάρχουν στους νομούς Μπάαμπντα και Βύβλου, αποτελώντας το 25% και το 20% αυτών των περιοχών αντίστοιχα.

## Παραπομπές

Κατηγορία:Διοικητικές διαιρέσεις του Λιβάνου
Σουζάνα Ίννες-Κερ του Ρόξμπουργκ

Η **Σουζάνα Ίννες-Κερ του Ρόξμπρα** (*Susanna Innes-Ker of Roxburghe*, γεννημένη ως Σουζάνα Στεφανία Ντάλμπιακ *Susanna Stephania Dalbiac*, 28 Αυγούστου 1814 - 6 Μαΐου 1895) ήταν Βρετανίδα ευγενής.

## Βιογραφία
Γεννήθηκε στις 28 Αυγούστου 1814 στο Γιόρκσαϊρ, και ήταν κόρη του Σερ Ιάκωβου Κάρολου Ντάλμπιακ και της Σουζάνας Ντάλτον.

Στις 29 Δεκεμβρίου 1836 παντρεύτηκε τον Ιάκωβο Ίννες-Κερ, 6ο Δούκα του Ρόξμπρα. Μαζί απέκτησαν τέσσερα παιδιά:
*την Λαίδη *Σουζάνα* Χάρριετ (1837-1909), παντρεύτηκε τον Ιάκωβο Γκραντ-Σάτι. Απέκτησαν 4 παιδιά.
*τον Λόρδο *Ιάκωβο* Ερρίκο Ροβέρτο (1839-1892), παντρεύτηκε την Άννα Σπένσερ-Τσώρτσιλ. Απέκτησαν 7 παιδιά.
*την Λαίδη *Καρλότα* Ισαβέλλα (1841-1881), παντρεύτηκε τον Γεώργιο Ράσσελ. Απέκτησαν 3 παιδιά.
*τον Λόρδο *Κάρολο* Ιωάννη (1842-1919), παντρεύτηκε την Λευκή Μαίρη Γουίλιαμς. Απέκτησαν 2 παιδιά.

Το 1861 διορίστηκε Κυρία της Κρεβατοκάμαρας στη Βασίλισσα Βικτώρια μέχρι τον θάνατό της.

Πέθανε στις 6 Μαΐου 1895 στο Λονδίνο σε ηλικία 80 ετών. Είναι θαμμένη στο Μπάντεν του Ροξμπουργκσάϊρ.

## Παραπομπές


* 
* 
* 
* 
* 
* 
* 
* 
* 
* 
* 
* 
* 

Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Βρετανίδες δούκισσες
Αγία Μαρίνα Αμαλιάδας Ηλείας

Η **Αγία Μαρίνα** ή Αγία Μαρίνα Αμαλιάδας ή Αγία Μαρίνα Δουναίικων είναι παραθαλάσσιος οικισμός της Ηλείας στην Περιφερειακή Ενότητα Ηλείας σε υψόμετρο 9 μέτρα.

## Γενικά στοιχεία
Η Αγία Μαρίνα βρίσκεται στα δυτικά παράλια της Πελοποννήσου στο Ιόνιο πέλαγος, σε απόσταση 9 χλμ. ΝΔ. από την Αμαλιάδα και 2 χλμ. Δ. από τα Δουναίικα των οποίων αποτελεί παραθεριστικό θέρετρο. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε κοινότητα κοινότητα Δουναιίκων. Σύμφωνα με το Σχέδιο Καλλικράτης μαζί με τα Δουναίικα, τα Δανικά και τα Κάτω Κερτεζαίικα αποτελούν την τοπική κοινότητα Δουναίικων που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 9 κατοίκους.
## Πληθυσμός

## Σημείωση
Στην Ηλεία και το δήμο Ανδραβίδας - Κυλλήνης υπάρχει ο συνώνυμος οικισμός Αγία Μαρίνα Βουπρασίας.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Άγιος Γεώργιος Αμαλιάδας Ηλείας

Ο **Άγιος Γεώργιος** Αμαλιάδας ή Χαβαρίου είναι πεδινός οικισμός του δήμου Ήλιδας στην Ηλεία της Πελοποννήσου (Περιφέρεια Δυτικής Ελλάδας). Σύμφωνα με την απογραφή του 2011, ο πληθυσμός του ανέρχεται στους 76 κατοίκους.

## Γενικά στοιχεία
Ο Άγιος Γεώργιος είναι κτισμένος σε υψόμετρο 89 μέτρων και βρίσκεται σε απόσταση 8 χιλιομέτρων βορειοανατολικά από την Αμαλιάδα. Μέσα από αυτόν διέρχεται η επαρχιακή οδός Αμαλιάδας - Χανιού, ενώ το χωριό είναι ανάμεσα στο Χάβαρι (ΝΔ.) και το Πέρα Χαβάρι (ΒΑ.). Παλαιότερα αποτελούσε συνοικισμό του Χαβαρίου, ενώ το 1935 ξεκίνησε τη λειτουργία του στο χωριό, δημοτικό σχολείο, το οποίο ωστόσο έκλεισε το 1967. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε κοινότητα Χαβαρίου με πληθυσμό 69 κατοίκων. Αργότερα υπήχθη στον καποδιστριακό δήμο Αμαλιάδας. Σύμφωνα με το Σχέδιο Καλλικράτης μαζί με τα Δουναίικα, το Χάβαρι και το Πέρα Χάβαρι αποτελούν την τοπική κοινότητα Χαβαρίου που υπάγεται στη δημοτική ενότητα Αμαλιάδος του  Δήμου Ήλιδας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Σπύρος Κατσιάνος

Ο **Σπύρος Κατσιάνος** είναι Έλληνας ηθοποιός. Γεννήθηκε και μεγάλωσε στην Αθήνα όπου ξεκίνησε την καλλιτεχνική του πορεία και συνεχίζει μέχρι σήμερα.

## Καριέρα
Σπούδασε στην Ανωτέρα Δραματική Σχολή «Ίασμος» της Αθήνας από όπου και αποφοίτησε με επιτυχία το 2017.
Από το πρώτο έτος κιόλας της Δραματικής Σχολής, συνεργάζεται στο θέατρο με τον δημιουργό Λακη Λαζόπουλο, όπως και στην πρώτη του τηλεοπτική εμφάνιση το 2019 με βασικό ρόλο στην κωμική-σατυρική σειρά «Δέκα Μικροί Μήτσοι».

Η πορεία του στο χώρο του θεάματος συνεχίζεται με επιτυχία αφού πήρε μέρος ξανά σε μεγάλες παραγωγές του θεάτρου, σε μουσικές σκηνές και έδωσε τη φωνή του σε παιχνίδια προσχολικής ηλικίας, αλλά και ραδιοφωνικά σποτ.

Μερικοί τίτλοι θεατρικών έργων που συμμετείχε: 
«Striptease επιθεώρηση bobo», «Η μικρή μας Πόλη», «Λευκή Πραγματικότητα», «Το Γαλάζιο πουλί», «Θεέ μου τι σου κάναμε;» «Kiss me Kate», «Και μετά ερωτεύτηκαν».

## Παραπομπές


Κατηγορία:Έλληνες ηθοποιοί θεάτρου
Άγιος Δημήτριος Ηλείας

Ο **Άγιος Δημήτριος** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 43 μέτρων.

## Γεωγραφία - ιστορία
Ο Άγιος Δημήτριος βρίσκεται δυτικά της τεχνητής λίμνης Πηνειού, νότια του Πηνειού και σε απόσταση 17 χιλιομέτρων βορειοανατολικά από την Αμαλιάδα. Γειτονεύει νοτιοδυτικά με την Αρχαία Ήλιδα και ανατολικά με το φράγμα Πηνειού. Η παλιά του ονομασία είναι *Μαρινάκι* και προέρχεται από το όνομα του ιδιοκτήτη χανιού που υπήρχε ανατολικότερα του χωριού. Το 1909 ο ισχυρός σεισμός που έγινε στην περιοχή κατέστρεψε ολοσχερώς τα σπίτια του τότε οικισμού εκτός από την εκκλησία της Παναγίας. Ως Μαρινάκι αναφέρεται επίσημα, μετά την απελευθέρωση, το 1835 να προσαρτάται στον τότε δήμο Πηνειΐων. Το 1929 με το ΦΕΚ 424Α - 02/12/1929 ορίζεται έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τον Κολοκυθά αποτελούν την τοπική κοινότητα Αγίου Δημητρίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 261 κατοίκους. Η τοπική κοινότητα Αγίου Δημητρίου είναι χαρακτηρισμένη ως αγροτικός πεδινός οικισμός, με έκταση 9,970 χμ² (2011). 
## Πληθυσμός

(σε παρένθεση ο πληθυσμός της τοπικής κοινότητας)
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Αυγή Ηλείας

Η **Αυγή** είναι μικρός ημιορεινός οικισμός της Ηλείας και βρίσκεται κτισμένος σε υψόμετρο περίπου 125 μέτρων, στις νότιες όχθες του φράγματος Πηνειού. Βρίσκεται σε απόσταση περίπου 21 χιλιομέτρων βορειοανατολικά της πόλης της Αμαλιάδας, περίπου 29 χιλιόμετρα βόρεια-βορειοανατολικά του Πύργου και περίπου 64,5 χιλιόμετρα νότια-νοτιοδυτικά της Πάτρας (μέσω Πορτών). Ο πληθυσμός του, σύμφωνα με την απογραφή του 2011, είναι 59 μόνιμοι κάτοικοι. Οι κάτοικοί του ασχολούνται κυρίως με τη γεωργία.

## Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία **Κάτω Λουκάβιτσα** και υπήχθη στον τότε δήμο Εφύρας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Εφύρας, υπήχθη στον τότε δήμο Πηνειίων. Αποτέλεσε έδρα του τότε δήμου Πηνειίων τις χρονικές περιόδους 8/3/1841-19/9/1849 και 27/5/1864-12/6/1865. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Κάτω Λουκαβίτσης (μετέπειτα Αυγής), όντας η έδρα της, και αποτελούσε την ομώνυμη Κοινότητα μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Πήρε τη σημερινή του ονομασία με το ΦΕΚ 287Α της 10ης Οκτωβρίου 1955, όπως και η Κοινότητα. Επί της διοικητικής μεταρρύθμισης «Καποδίστριας» αποτελούσε την έδρα του Δημοτικού διαμερίσματος Αυγής του Δήμου Πηνείας. Σήμερα αποτελεί οικισμό και έδρα της Τοπικής Κοινότητας Αυγής του «καλλικρατικού» δήμου Ήλιδας.

### Τοπική Κοινότητα
Η Τοπική Κοινότητα Αυγής είναι χαρακτηρισμένη ως αγροτικός πεδινός οικισμός, με έκταση 7,244 χμ² (2011). Περιλαμβάνει και τον οικισμό Ωραία.

#### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αυγής Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Κοινότητας Αυγής Ηλείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 09/08/2020.
*Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 09/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Φριζική γλώσσα του Σάτερλαντ

Η **Φριζική γλώσσα του Σάτερλαντ** (Φριζικά του Σάτερλαντ: *Seeltersk*) είναι μία από τις τρεις φριζικές γλώσσες. Είναι η τελευταία ζωντανή διάλεκτος της Ανατολικής Φριζικής γλώσσας. Ομιλείται από 6.300 άτομα στην περιοχή Σάτερλαντ της Γερμανίας.

## Παραπομπές


## Εξωτερικοί σύνδεσμοι
* 

Κατηγορία:Φριζικές γλώσσες
Αμερικανικός Διαγωνισμός Τραγουδιού

Ο **Διαγωνισμός Τραγουδιού της Αμερικής** ή αλλιώς **Αμερικανικός Διαγωνισμός Τραγουδιού** (αγγλικά: *American Song Contest*) ήταν αμερικανικός μουσικός διαγωνισμός, βασισμένος στο Διαγωνισμό Τραγουδιού Eurovision, όπου οι πενήντα πολιτείες, οι πέντε περιφέρειες και η Ουάσινγκτον διαγωνίστηκαν για τον τίτλο του Καλύτερου Πρωτότυπου Τραγουδιού. Στην Ευρώπη δικαίωμα συμμετοχής έχουν κάθε χρόνο 56 κράτη και 74 τηλεοπτικοί σταθμοί-μέλη της EBU ενώ στην αμερικανική έκδοση θα έχουν δικαίωμα συμμετοχής οι 50 πολιτείες και οι πέντε περιφέρειες (υπερπόντια εδάφη και πόλη της Ουάσιγκτον) της χώρας. Οι Christer Björkman, Anders Lenhoff, Ola Melzig και Peter Settman θα είναι οι παραγωγοί ενώ ο Ben Silverman θα είναι ο εκτελεστικός παραγωγός. Ο διαγωνισμός έχει προγραμματιστεί να διεξαχθεί κατά την περίοδο μεταξύ 21 Μαρτίου και 9 Μαΐου 2022 και θα προβληθεί στο NBC. Τον Διαγωνισμό θα παρουσιάσουν ο Snoop Dogg και η Kelly Clarkson.

## Παραγωγή
Η EBU ανακοίνωσε ότι το NBC απέκτησε τα δικαιώματα για να μεταδώσει τον διαγωνισμό στις 14 Μαΐου 2021. Το NBC ανακοίνωσε ότι ο Αμερικανικός Διαγωνισμός Τραγουδιού θα κάνει πρεμιέρα μέσα στο πρώτο εξάμηνο του 2022 μετά την ανακοίνωση του τηλεοπτικού προγράμματος για την επόμενη τηλεοπτική σεζόν 2021-22.

Ο Christer Björkman και ο Ola Melzig απέκτησαν τα δικαιώματα από την EBU προκειμένου να κάνουν την παραγωγή σε μια αμερικανική προσαρμογή του Αμερικανικού Διαγωνισμού Τραγουδιού και λειτουργούν ως παραγωγοί μαζί με τους Anders Lenhoff και Peter Settman. Ο Ben Silverman θα είναι ο εκτελεστικός παραγωγός του προγράμματος. Τα Propagate Content και Universal Television Alternative Studio θα είναι οι εταιρείες παραγωγής.

## Μορφή
Πρωτότυπα τραγούδια που εκπροσωπούν μια συμμετέχουσα πολιτεία, μια περιφέρεια και την Ουάσινγκτον, επίσημη πρωτεύουσα και ομοσπονδιακή επαρχία των ΗΠΑ, θα ερμηνευθούν σε ένα ζωντανό τηλεοπτικό πρόγραμμα που θα μεταδοθεί σε ολόκληρη την χώρα. Οι εμφανίσεις μπορούν να περιλαμβάνουν σόλο τραγουδιστές, ντουέτα, συγκροτήματα ή DJ. Ο διαγωνισμός θα περιλαμβάνει προκριματικούς γύρους, τους οποίους θα ακολουθούν ημιτελικοί γύροι και ο μεγάλος τελικός. Ο νικητής θα κερδίζει τον τίτλο του "Καλύτερου Πρωτότυπου Τραγουδιού".

## Συμμετέχοντες
Το NBC αποκάλυψε τους 56 διαγωνιζόμενους καλλιτέχνες στις 3 Μαρτίου 2022, μέσω ενός διαδραστικού χάρτη. Η Atlantic Records θα χρησιμεύσει ως αποκλειστικός μουσικός συνεργάτης του Αμερικανικού Διαγωνισμού Τραγουδιού, με τα πρωτότυπα τραγούδια του διαγωνισμού να κυκλοφορούν σε παρτίδες ξεκινώντας στις 21 Μαρτίου τα μεσάνυχτα της Ανατολικής Τυπικής ώρας.

## Παραπομπές


## Εξωτερικοί σύνδεσμοι
* 
* 

Κατηγορία:Ριάλιτι σόου
Κατηγορία:Eurovision
Κατηγορία:Μουσικοί διαγωνισμοί
Σιμπόιγκαν Ρεντ Σκινς

Οι **Σιμπόιγκαν Ρεντ Σκινς** (αγγλικά: *Sheboygan Red Skins*) ήταν ομάδα καλαθοσφαίρισης του NBA. Ο σύλλογος είχε έδρα το Σιμπόιγκαν τoυ Ουισκόνσιν και χρησιμοποίησε ως γήπεδο το Sheboygan Municipal Auditorium and Armory.

## Ιστορία
Οι Ρεντ Σκινς ιδρύθηκαν το 1933 και τα πρώτα χρόνια αγωνίστηκαν με ονόματα χορηγών από τοπικές επιχειρήσεις. Εντάχθηκαν στο πρωτάθλημα του NBL το 1938 με την ονομασία Σιμπόιγκαν Ρεντ Σκινς και αγωνίστηκαν εκεί έως και το 1949. Σε αυτό το διάστημα, έφτασαν μέχρι τους τελικούς της διοργάνωσης πέντε φορές, καταφέρνοντας να κατακτήσουν τον τίτλο τη σεζόν 1942-43 απέναντι στους Φορτ Γουέιν Πίστονς.

Αμέσως μετά τη συνένωση με το BAA, έξι ομάδες -μεταξύ των οποίων και οι Ρεντ Σκινς- μετακινήθηκαν από το NBL και έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν, οι Ρεντ Σκινς σημείωσαν 22 νίκες και 40 ήττες και τερμάτισαν στην τέταρτη θέση της Δυτικής κατηγορίας. Προκρίθηκαν στα πλέι-οφ, όπου αποκλείστηκαν από τους Ιντιανάπολις Ολύμπιανς με συνολικό σκορ 2-1 νίκες.

Παρ'όλα αυτά, η ομάδα αποσύρθηκε από το NBA αμέσως μετά το τέλος της περιόδου και μετακόμισε για τη σεζόν 1950-51 στο National Professional Basketball League (NPBL). Μετά το τέλος και αυτής της περιόδου, το εν λόγω πρωτάθλημα διαλύθηκε, ενώ την ίδια τύχη είχε τελικά και ο σύλλογος ένα χρόνο αργότερα.

## Αποτελέσματα ανά περίοδο

## Σημαντικά πρόσωπα

;Προπονητές
* Έντβιν Σουτ (1938-39)
* Φρανκ Ζούμακ (1939-42)
* Καρλ Ροθ (1942-44)
* Ντατς Ντενέρ (1944-46)
* Ντόξι Μουρ (1946-48)
* Μπόμπι ΜακΝτέρμοτ (1947-48, παίκτης-προπονητής)
* Κεν Σούσενς (1948-51, παίκτης-προπονητής το 1948–49)
* Μπόμπι Κουκ (1951-52, παίκτης-προπονητής)

;Παίκτες
* Μπάντι Ζανέτ
* Μπόμπι ΜακΝτέρμοτ
* Νομπλ Γιόργκενσεν
* Μπόμπι Κουκ
* Μαξ Μόρις
* Μπομπ Μπράνουμ

## Παραπομπές

## Εξωτερικοί σύνδεσμοι
*Ιστορία των Σιμπόιγκαν Ρεντ Σκινς στο NBA Hoops Online

Κατηγορία:Ανενεργές ομάδες του NBA
Κατηγορία:Ιδρύσεις αθλητικών συλλόγων το 1933
Κατηγορία:Ιδρύσεις ομάδων καλαθοσφαίρισης το 1933
Τσαφλέικα Ηλείας

Τα **Τσαφλέικα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 103 μέτρα, το οποίο βρίσκεται σε απόσταση 4 χλμ. Α.-ΒΑ. από την Αμαλιάδα. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε δήμο Αμαλιάδας. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδας που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 103 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Δαφνιώτισσα Ηλείας

Η **Δαφνιώτισσα** είναι ημιορεινό χωριό της Ηλείας στην Περιφερειακή Ενότητα Ηλείας**** σε υψόμετρο 155 μέτρα.

## Γεωγραφικά στοιχεία
Η Δαφνιώτισσα βρίσκεται νοτιοδυτικά της τεχνητής λίμνης Πηνειού, σε απόσταση 16 χλμ. ΒΑ. από την Αμαλιάδα (μέσω Χάβαρι), 21 χλμ. ΒΔ. από τον Πύργο. Είναι κτισμένη ανάμεσα στην Κεραμιδιά (Β.-ΒΑ.), τη Δάφνη (ΒΔ.) και το Κρυόνερο (ΝΔ.), σε έδαφος πεδινό - λοφώδες και έχει μεσογειακό κλίμα. Οι κάτοικοί του ασχολούνται με την γεωργία (καλλιέργεια ελιάς, σταφίδας, δημητριακών, κηπευτικών κ.ά.) και την κτηνοτροφία (εκτροφή προβάτων, χοίρων, πουλερικών). Ο ιερός ναός Κοίμησης της Θεοτόκου στην τοποθεσία "Παναγίτσα" έχει κηρυχθεί ως αρχαίο μνημείο για την εκκλησία της, η οποία είναι τρίκλιτη ξυλόστεγης βασιλική (βυζαντινής εποχής).

## Ονομασία - ιστορικά στοιχεία
Η Δαφνιώτισσα, την περίοδο της τουρκοκρατίας, ονομαζόταν *Μουζίκα*, ανήκε στον καζά (επαρχία) της Γαστούνης και βρισκόταν σε διαφορετική από τη σημερινή τοποθεσία. Την περίοδο της  Β' Βενετοκρατίας στην Πελοπόννησο αναφέρεται γραπτά να ανήκει στο 4ο Τερριτόριο Γαστούνης ως *Dafniotissa.* Στα μέσα του 19ου αιώνα συνενώθηκαν οι συνοικισμοί "Δαφνιώτισσα" και "Παλαιοχώρι" και μετακινήθηκαν στη σημερινή τοποθεσία. Το χωριό αναφέρεται επίσημα, μετά την απελευθέρωση, το 1835 να προσαρτάται στον τότε δήμο Δαφνουσίων. Το 1925 με το ΦΕΚ 144Α - 10/06/1925 ορίστηκε  έδρα της ομώνυμης νεοϊδρυθείσας κοινότητας και το 1928 με το ΦΕΚ 156Α - 08/08/1928 μετονομάστηκε σε Δαφνιώτισσα. Σύμφωνα με το Σχέδιο Καλλικράτης αποτελεί την τοπική κοινότητα Δαφνιωτίσσης που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 ως κοινότητα έχει πληθυσμό 155 κατοίκους, ενώ ως οικισμός 281.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Πλέι-Οφ NBA 1950

Τα **πλέι-οφ του 1950** ήταν το τουρνουά που ακολούθησε την ολοκλήρωση της κανονικής περιόδου στην εναρκτήρια σεζόν του **[[NBA]]**. Το τουρνουά ολοκληρώθηκε με τους Μινεάπολις Λέικερς να επικρατούν των Σίρακιουζ Νάσιοναλς με 4-2 νίκες στους τελικούς της διοργάνωσης και να κατακτούν το τρόπαιο του πρωταθλητή για δεύτερη συνεχόμενη χρονιά (είχε προηγηθεί η επικράτησή τους και στους τελικούς του BAA το 1949).

## Σύστημα διεξαγωγής
Το NBA δημιουργήθηκε το 1949 από τη συγχώνευση δύο επαγγελματικών πρωταθλημάτων μπάσκετ, του BAA και του NBL. Μόνο για την πρώτη σεζόν του NBA, οι ομάδες χωρίστηκαν σε τρεις κατηγορίες: Δυτική, Κεντρική και Ανατολική. Σε κάθε κατηγορία, οι τέσσερις κορυφαίες ομάδες της βαθμολογίας στην κανονική περίοδο πήραν την πρόκριση για τα πλέι-οφ, όπου ο πρώτος αντιμετώπισε τον τέταρτο και ο δεύτερος τον τρίτο στις δύο νίκες. Οι νικητές πήραν την πρόκριση για τους τελικούς των κατηγοριών, όπου και εκεί χρειάστηκαν δύο νίκες για να προκύψουν οι πρωταθλητές. 

Οι τρεις πρωταθλητές διεκδίκησαν τον τίτλο του NBA. Στα ημιτελικά, σημαντικό ρόλο έπαιξαν τα αποτελέσματά των ομάδων από την κανονική περίοδο. Έτσι, οι Σίρακιουζ Νάσιοναλς πήραν άνευ αγώνων την πρόκριση για τους τελικούς λόγω καλύτερου συντελεστή νικών-ηττών, ενώ οι Μινεάπολις Λέικερς και οι Άντερσον Πάκερς χρειάστηκε να λύσουν τις διαφορές τους σε μεταξύ τους σειρά παιχνιδιών για το δεύτερο εισιτήριο. Την πρόκριση από αυτό το ζευγάρι πήραν οι Λέικερς, οι οποίοι στους τελικούς επικράτησαν και των Νάσιοναλς με 4-2 νίκες και κατέκτησαν τον τίτλο.

Το τουρνουά διεξήχθη το διάστημα 20 Μαρτίου-23 Απριλίου 1950, με τους Λέικερς να παίζουν συνολικά 13 παιχνίδια σε 34 ημέρες.

## Προκριθείσες ομάδες

### Βαθμολογίες κανονικής περιόδου

;Δυτική κατηγορία

;Κεντρική κατηγορία

;Ανατολική κατηγορία

### Μπαράζ ισοβαθμιών στην Κεντρική κατηγορία

## Πίνακας αποτελεσμάτων

;Δυτική κατηγορία

;Κεντρική κατηγορία

;Ανατολική κατηγορία

;Τελικοί πρωταθλήματος

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Ιντιανάπολις Ολύμπιανς]]** vs. (4) Σιμπόιγκαν Ρεντ Σκινς:

(2) **[[Άντερσον Πάκερς]]** vs. (3) Τρι-Σίτις Μπλάκχοκς:

### Ημιτελικοί Κεντρικής κατηγορίας
(1) **[[Μινεάπολις Λέικερς]]** vs. (4) Σικάγο Σταγκς:

(2) Ρότσεστερ Ρόγιαλς vs. (3) **[[Φορτ Γουέιν Πίστονς]]**:

### Ημιτελικοί Ανατολικής κατηγορίας
(1) **[[Σίρακιουζ Νάσιοναλς]]** vs. (4) Φιλαδέλφεια Ουόριορς:

(2) **[[Νιου Γιορκ Νικς]]** vs. (3) Ουάσινγκτον Κάπιτολς:

## Τελικοί κατηγοριών
### Τελικοί Δυτικής κατηγορίας
(1) Ιντιανάπολις Ολύμπιανς vs. (2) **[[Άντερσον Πάκερς]]**:

### Τελικοί Κεντρικής κατηγορίας
(1) **[[Μινεάπολις Λέικερς]]** vs. (3) Φορτ Γουέιν Πίστονς:

### Τελικοί Ανατολικής κατηγορίας
(1) **[[Σίρακιουζ Νάσιοναλς]]** vs. (2) Νιου Γιορκ Νικς:

## Ημιτελικοί NBA
* Οι **[[Σίρακιουζ Νάσιοναλς]]** (1) πέρασαν άνευ αγώνων στους τελικούς.

(2) **[[Μινεάπολις Λέικερς]]** vs. (3) Άντερσον Πάκερς:

## Τελικοί NBA
(1) Σίρακιουζ Νάσιοναλς vs. (2) **[[Μινεάπολις Λέικερς]]**:

## Εξωτερικοί σύνδεσμοι
* 1950 NBA Playoffs στο Basketball-Reference

1950
Πλει-Οφ
Δουναίικα Ηλείας

Τα **Δουναίικα** ή *Δουνέικα* είναι πεδινός οικισμός της Ηλείας και βρίσκεται κτισμένος σε υψόμετρο περίπου 55 μέτρων κοντά στα παράλια του Ιονίου Πελάγους, ανάμεσα στον παραλιακό οικισμό της Αγίας Μαρίνας και την Εθνική Οδό Πατρών-Πύργου. Βρίσκεται σε απόσταση περίπου 7,5 χιλιομέτρων νότια-νοτιοδυτικά της πόλης της Αμαλιάδας, 13 χιλιόμετρα βορειοδυτικά του Πύργου και περίπου 84 χιλιόμετρα νοτιοδυτικά της Πάτρας. Ο πληθυσμός του, σύμφωνα με την απογραφή του 2011, είναι 616 μόνιμοι κάτοικοι.

## Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία *Δουνέικα* ή *Μεσολογγάκι* και υπήχθη στον τότε δήμο Ελίσσης Αχαιοήλιδος. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Δουνέικων της οποίας και αποτέλεσε την έδρα μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Την 16η Οκτωβρίου 1940 έλαβε τη σημερινή του διορθωμένη ονομασία, όπως και η Κοινότητα. Επί της διοικητικής μεταρρύθμισης «Καποδίστριας» αποτελούσε οικισμό και έδρα του Δημοτικού διαμερίσματος Δουναίικων του Δήμου Αμαλιάδος. Σήμερα αποτελεί οικισμό και έδρα της Τοπικής Κοινότητας Δουναίικων του «καλλικρατικού» δήμου Ήλιδας.

### Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δουναίικων Ηλείας. eetaa.gr. Ανακτήθηκε: 10/08/2020.
* Ε.Ε.Τ.Α.Α. - Διοικητικές μεταβολές Κοινότητας Δουναίικων Ηλείας. eetaa.gr. Ανακτήθηκε: 10/08/2020.
* Ε.Ε.Τ.Α.Α. - Διοικητικές μεταβολές Δήμου Αμαλιάδος. eetaa.gr. Ανακτήθηκε: 10/08/2020.
* Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 10/08/2020.
* Πληροφορίες για τα Δουναίικα Αμαλιάδας. gtp.gr. Ανακτήθηκε: 10/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αμαλιάδας
Κατηγορία:Δήμος Ήλιδας